《江天寺》
清代·邵陵

半空蜃气结楼台，沤里须弥亦壮哉！狠石未能超海去，怒涛直欲上山来。

云堂暮鼓斋时动，烟渚秋帆雨后回。试向江天亭外望，似萍身世实堪哀。

作者简介：（1643—1707）江南常熟人，字湘南，号青门，又号雪虬、孩叟。布衣。为人豪放不羁，耽诗嗜酒，长身修髯。游食依人，终以贫死。诗多眼前景、口头语。有《青门诗集》。